Diari Oficial de la Generalitat Valenciana


Sumari del DOGV 7035, del 30-05-2013 (2013/5300)

RESOLUCIÓ de 24 d'abril de 2013, de la Direcció General d'Energia per la qual s'atorga autorització administrativa i aprovació del projecte d'execució a l'empresa Enerstar Villena, SA, Unipersonal, per a la modificació de la subestació transformadora, 132/20 kV, denominada ST Alhorines en el terme municipal de Villena, província d'Alacant. (ATASCT/2012/31/03).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7035

Data del DOGV
:   30-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5300


Data del document
:   24-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * centre d'ensenyament

RESOLUCIÓ de 24 d'abril de 2013, de la Direcció General d'Energia per la qual s'atorga autorització administrativa i aprovació del projecte d'execució a l'empresa Enerstar Villena, SA, Unipersonal, per a la modificació de la subestació transformadora, 132/20 kV, denominada ST Alhorines en el terme municipal de Villena, província d'Alacant. (ATASCT/2012/31/03). [2013/5300]  
Vist l'expedient amb referència ATASCT/2012/31/03 incoat pel Servici Territorial d'Energia d'Alacant, a instàncies de l'empresa Enerstar Villena, SA Unipersonal, relatiu a la sol·licitud de 13 d'abril de 2012 sobre autorització administrativa i aprovació de projecte d'execució per a la modificació d'una subestació transformadora 132/20 kV, denominada ST Alhorines, sítia en el paratge Los Alhorines, polígon 76, parcel·la 36, en el terme municipal de Villena, província d'Alacant, acompanyant projecte d'execució de la modificació de la instal·lació, firmat pel tècnic competent.  
Atés que mitjançant Resolució de 6 de maig de 2009, d'esta Direcció General d'Energia, es va atorgar autorització administrativa a Enerstar Villena, SAU, per a la construcció d'una central de producció d'energia elèctrica termosolar (ATREGI/2008/316/03), inclosa la subestació transformadora d'elevació (ATASC/2008/200/03), en el municipi de Villena, província d'Alacant. Posteriorment, mitjançant Resolució de 7 de setembre de 2010, d'esta Direcció General d'Energia, es va aprovar el projecte d'execució per a la construcció d'esta.  
  
Resultant que va ser realitzada la informació pública de la mencionada sol·licitud en el Diari Oficial de la Comunitat Valenciana de 16 de juliol de 2012, als efectes previstos en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Segons consta en l'expedient no han sigut presentades al·legacions a la petició efectuada.  
Atés que, conforme al mencionat Decret 88/2005, de 29 d'abril, es va traslladar a l'Ajuntament de Villena de la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixa entitat, a efectes de prestar-ne la conformitat o l'oposició, i simultàniament es va traslladar al referit ajuntament, d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga aplicable.  
  
Segons consta en l'expedient no han sigut presentades al·legacions a la petició efectuada.  
Vist que d'acord amb la sol·licitud i el projecte presentat, la finalitat que es perseguix amb la modificació d'esta instal·lació és que una part de la subestació passe a ser titularitat de l'empresa distribuïdora de la zona, de manera que puga ser integrada en el sistema elèctric per al seu ús per tercers, i al temps migrar el punt d'evacuació de la central inicialment previst des de la ST Beneixama a esta nova subestació ST Alhorines, amb cessió, així mateix de la línia d'evacuació de la central que unix estes dos subestacions, per a la seua obertura, igualment, a la resta de consumidors i integració en les xarxes de distribució de 132 kV de la zona.   
Per a dur a terme esta cessió és necessari modificar certs elements de connexió i mesura de la subestació autoritzada inicialment per la Resolució de 6 de maig de 2009, d'este centre directiu, a més d'adaptar-la als requisits i estàndards de construcció i operació de l'empresa distribuïdora de la zona i futura cessionària de part d'esta.  
  
Atés que la modificació sol·licitada requerix autorització administrativa i modificació dels projectes atorgats per sengles resolucions d'este òrgan directiu de dates 6 de maig de 2009 i 7 de setembre de 2010, per no estar previstes com a modificacions no importants conforme a l'article 13 del Decret 88/2005, de 29 d'abril.   
Vist que consta en l'expedient informe de 19 d'abril de 2013, de la Direcció General d'Avaluació Ambiental i Territorial, en què es considera que la modificació plantejada en el projecte de la ST Alhorines no requerix un nou tràmit d'avaluació d'impacte ambiental, per no comportar afeccions ambientals significatives diferents de les associades a la instal·lació originàriament avaluada, i que va motivar la formulació de la declaració d'impacte ambiental de 10 de juliol de 2008 i la seua complementària de 20 de juny de 2011, mantenint-se els condicionants establit en estes.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, ha informat favorablement sobre esta.  
Atés que esta direcció general és competent per a la resolució d'este procediment, d'acord amb el que disposa l'incís a de l'article 4.1 del Decret 88/2005, de 29 d'abril, en consonància amb l'article 18 del Decret 188/2012, de 21 de desembre, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:   
  
Primer  
Atorgar autorització administrativa a l'empresa Enerstar Villena, SAU, per a la modificació arreplegada en el projecte tècnic presentat de la subestació transformadora 132/20 kV denominada ST Alhorines, associada a la central termoelèctrica autoritzada per la Resolució de 9 de maig de 2009, d'esta mateixa direcció general, i sítia en el paratge Los Alhorines, polígon 76, parcel·la 36, en el terme municipal de Villena, província d'Alacant.  
La modificació autoritzada consistix en una ampliació del parc de 132 kV i del de 20 kV en els termes següents:  
- Sistema de 132 kV associada a la generació  
· Una (1) posició de línia composta per: interruptor, transformadors de tensió i intensitat per a mesura, parallamps i seccionador de línia amb connexió de terra.  
Associada a esta posició s'instal·laran equips de mesura i control de la posició ubicats en l'edifici on s'ubica la sala de control de la planta de generació.  
- Sistema de 132 kV previst per a distribució  
D'intempèrie, amb configuració de simple barra partida, i compost per les posicions següents :  
· Dos (2) posicions de línia (denominades Beneixama 1 i 2) compostes per: interruptor, transformador de tensió capacitatiu en fase central, transformador d'intensitat en les tres fases, seccionador d'aïllament costat barra i seccionador d'aïllament costat línia amb connexió de terra.  
  
· Una (1) posició de línia associada a la generació, dotada de: seccionadors pantògrafs i seccionador altiplà.  
· Una (1) posició de partició de barra compost de: interruptor, transformador d'intensitat i seccionadors.  
· Una (1) posició de mesura ubicada en un extrem de la barra.  
- Sistema de 20 kV previst per a distribució  
D'interior, amb configuració de simple barra partida amb aïllament SF6, format per:  
· Un (1) mòdul de cel·les i compost per les posicions següents:  
  
· Una (1) cel·la de línia.  
· Una (1) cel·la de transformador de servicis auxiliars i mesura de 20 kV.  
Una (1) cel·la de partició de barres.  
· Un (1) transformador per a servicis auxiliars, trifàsic, en bany d'oli, relació de transformació 20/0,42-0,242 kV, i de 250 kVA.  
· Un sistema de protecció i control de tipus digital i integrat (SIPCO) format per distintes unitats de posició (UCP), i una unitat central de control (UCS) en un armari propi, comunicant-se amb les UCP locals a través de fibra òptica.  
· Instal·lacions auxiliars, consistents en dos equips rectificador-bateria 125 Vcc, dos armaris de distribució de servicis auxiliars, sistemes de ventilació i sistemes de detecció d'incendis i d'intrusos.  
  
El pressupost del projecte de la present modificació ascendix a un milió huit-cents huitanta-cinc mil dos-cents cinc euros i dotze cèntims d'euro (1.885.205,12 €).  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
En particular es compliran les condicions de la declaració d'impacte ambiental de data 10 de juliol de 2008, i que van ser arreplegades en la Resolució de 6 de maig de 2009 (DOCV 6043, 25.06.2009), d'esta direcció general, amb les modificacions de la declaració d'impacte ambiental complementària de 20 de juny de 2011.  
  
Segon   
Aprovar el projecte tècnic d'execució, firmat per tècnic competent, visat pel seu Col·legi Oficial d'Enginyers Tècnics Industrials de Madrid el 8 de març de 2012, per a la modificació autoritzada en el punt primer d'este acte administratiu, amb les condicions que s'assenyalen a continuació:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servici públic o d'interés general afectats per la present instal·lació i que han sigut acceptats pel titular d'esta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a esta direcció general la corresponent aprovació.  
  
2. La instal·lació a executar complirà, en tot cas, el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries.  
  
3. El termini d'execució de la instal·lació serà de 30 mesos comptats a partir de la notificació d'esta resolució. No obstant això, amb anterioritat a la seua finalització, podrà sol·licitar-se'n una ampliació concreta per mitjà de sol·licitud motivada davant d'este òrgan directiu, acompanyant a este efecte la documentació justificativa de la demora i del cronograma de treballs previstos per al nou termini sol·licitat.   
4. Als efectes previstos en l'article 18.2 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'Impacte Ambiental de projectes, el titular d'esta resolució comunicarà al Servici Territorial d'Energia d'Alacant el començament de les obres d'esta modificació, que al seu torn ho comunicarà a l'òrgan ambiental en nom d'esta direcció general com a òrgan substantiu.  
  
5. Així mateix, el titular d'esta resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia d'Alacant.  
6. El titular d'esta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
7. Sense perjuí del previst en l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del servici territorial d'Energia, podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
8. Finalitzades les obres de construcció de la instal·lació Enerstar Villena, SA Unipersonal, en el termini màxim de 10 dies hàbils ho comunicarà al Servici Territorial d'Energia d'Alacant als efectes de l'article 18.2 del Reial Decret Legislatiu 1/2008, d'11 de gener, i de la sol·licitud de l'autorització d'explotació prevista en l'article 12 del Decret 88/2005, de 29 d'abril, excepte de les parts que vagen a ser cedides a l'empresa distribuïdora de la zona, la qual haurà de sol·licitar autorització per al canvi de titularitat de les instal·lacions. Amb la dita comunicació s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de 3 de novembre de 2010.  
9. Una vegada atorgada l'autorització d'explotació de la instal·lació interessada en este procediment, en el termini màxim de 10 dies, el Servici Territorial d'Energia d'Alacant ho comunicarà a esta direcció general, així com a l'òrgan ambiental als efectes de l'article 18.2 del Reial Decret Legislatiu 1/2008, d'11 de gener, en nom d'esta direcció general com a òrgan substantiu.  
10. Esta direcció general, previ tràmit de l'oportú procediment, deixarà sense efecte esta resolució en qualsevol moment en què observe l'incompliment o inobservança de les condicions imposades en ella.  
  
  
Tercer  
Ordenar:  
- La publicació d'esta resolució en el Diari Oficial de la Comunitat Valenciana.  
- La notificació d'esta resolució a Enerstar Villena, SA Unipersonal, a totes les administracions o organismes públics i empreses de servicis públics o servicis d'interés general que han intervingut o han pogut intervindre en el procediment d'autorització, les que han emés o van haver d'emetre condicionat tècnic al projecte d'execució.   
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Se significa que la mencionada publicació es realitzarà, a més, a l'efecte de notificació d'esta resolució, als interessats que hi siguen desconeguts, s'ignore el lloc o domicili de la notificació d'estos o pel mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 24 d'abril de 2013.- El director general d'Energia: Antonio Cejalvo Lapeña.